ddrg/super_eurlex huggingface dataset:
(2)

Znanstveni odbor za varstvo potrošnikov (ZOVP) je v mnenju, sprejetem na plenarnem zasedanju 13. in 14. decembra 2011 (2), sklenil, da ni nobenih pomislekov glede varnosti uporabe M-N-MA v koncentraciji do 0,2 % v izdelkih, ki se izperejo. ZOVP je poleg tega navedel, da je M-N-MA fototoksičen, kar glede na navedeno mnenje predstavlja največje toksikološko tveganje. Čeprav je lahko M-N-MA v vsebnosti do 0,1 % varen za uporabo v številnih kozmetičnih izdelkih, ki se ne odstranijo, je ZOVP ugotovil, da tveganja ni mogoče izključiti v primeru uporabe navedene snovi v izdelkih za zaščito ali nego kože med izpostavljanjem soncu ali izdelkih (vključno z dišavami), namenjenih uporabi na površinah, izpostavljenih svetlobi. Poleg tega je ZOVP sklenil, da se M-N-MA ne bi smel uporabljati v kombinaciji z nitrozirajočimi dejavniki, vsebnost nitrozamina pa bi morala biti nižja od 50 μg/kg, ker je M-N-MA dovzeten za nitrozacijo.
(15)

Evropska agencija za zdravila (EMA) je 8. septembra 2021 na zahtevo Komisije predložila znanstveno analizo o tehničnem namenu uporabe titanovega dioksida (E 171) v zdravilih, izvedljivosti nadomestitve in možnih časovnih okvirih za alternative. EMA je v svojih ugotovitvah navedla, da se titanov dioksid v zdravilih uporablja predvsem kot barvilo in sredstvo za povečanje motnosti, čeprav ima več funkcij. Poudarila je tudi, da se titanov dioksid pogosto uporablja v številnih esencialnih zdravilih v trdnih in poltrdnih farmacevtskih oblikah za peroralno uporabo. Prav tako je izpostavila, da bi s tehničnega vidika moralo biti možno najti alternative za nadomestitev oblog, ki vsebujejo titanov dioksid (E 171), in sicer kot barvilo in za druge namene. Vendar je poudarila tudi, da izvedljivost nadomestitve na tej stopnji ni potrjena, saj bi nadomestitev titanovega dioksida (E 171) negativno vplivala na kakovost, varnost in učinkovitost zdravil. EMA je izpostavila, da bi bilo treba skrbno oceniti alternative, zlasti za zagotovitev njihove združljivosti z različnimi sestavinami posameznih farmacevtskih izdelkov. Za nadomestitev titanovega dioksida (E 171) v odobrenih zdravilih bi bilo treba opraviti individualne preglede in ocene, po možnosti pa tudi študije biološke uporabnosti. Poleg tega je EMA ugotovila, da je na tej stopnji težko priporočiti natančen časovni okvir prehodnega obdobja za nadomestitev titanovega dioksida (E 171), ki se uporablja v zdravilih, saj bi sprememba sestave vsakega posameznega zdravila lahko trajala več let, odvisno od kompleksnosti spremembe sestave in potrebnih študij. Nenazadnje je EMA glede na obseg uporabe te pomožne snovi in obseg zadevnih proizvodov ter ob upoštevanju svetovnih dobavnih verig poudarila, da bi zahteva po nadomestitvi titanovega dioksida (E 171) skoraj zagotovo povzročila znatno pomanjkanje zdravil na trgu Unije.
IZVEDBENA UREDBA KOMISIJE (EU) 2022/8

z dne 6. januarja 2022

o tristošestindvajseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(5) Uredbe,

ob upoštevanju naslednjega:

(1) Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.

(2) Odbor za sankcije Varnostnega sveta Združenih narodov je 3. januarja 2022 sklenil, da se črta pet vnosov s seznama oseb, skupin in subjektov, za katere velja zamrznitev sredstev in gospodarskih virov.

(3) Prilogo I k Uredbi (ES) št. 881/2002 bi bilo zato treba ustrezno spremeniti –

SPREJELA NASLEDNJO UREDBO:

Člen 1 Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2 Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 6. januarja 2022 Za Komisijo v imenu predsednice generalni direktor Generalni direktorat za finančno stabilnost, finančne storitve in unijo kapitalskih trgov

(1) UL L 139, 29.5.2002, str. 9.
„(b)

od 30. decembra 2025 do 28. decembra 2027 350 mg/kg ali, če je vrednost višja, vsota koncentracij navedenih snovi, kadar so prisotne v zmeseh ali izdelkih, kot je določeno v četrtem stolpcu, točka 2, Priloge I za snovi tetrabromodifenil eter, pentabromodifenil eter, heksabromodifenil eter, heptabromodifenil eter in dekabromodifenil eter;“
„f.

litografska oprema: 1. oprema za pozicioniranje in izpostavljanje rezin po sistemu korak in ponovi (neposredni korak na rezini) ali korak in skeniraj (skener) pri obdelavi rezin z uporabo fotooptične metode ali metode z rentgenskimi žarki in ki ima katero koli od naslednjih značilnosti: a. vir svetlobe valovne dolžine manj kakor 193 nm ali b. zmožnost proizvajanja oblike z ‚minimalno razločljivo potezo‘ (MRF) 45 nm ali manj; Tehnična opomba: ‚minimalna razločljiva poteza‘ (MRF) se izračuna po naslednji enačbi: pri čemer je faktor K = 0,35. 2. tiskarska litografska oprema, s katero se lahko tiska podobe z največ 45 nm; Opomba: točka 3B001.f.2 vključuje: — mikrokontaktno tiskarsko orodje, — vroča reliefna orodja, — nanotiskarska litografska orodja, — tiskarska litografska orodja „step and flash“ (S-FIL). 3. oprema, izdelana posebej za obdelavo naprav za izdelavo mask, ki ima obe naslednji značilnosti: a. elektronski žarek z odklonjenim fokusom, ionski ali „laserski“ žarek in b. ima katero koli od naslednjih značilnosti: 1. polovična vrednost širine (FWHM) točke, manjša od 65 nm in postavitev slike, manjša od 17 nm (srednja vrednost + 3 sigme), ali 2. se ne uporablja; 3. napaka pri prekrivanju druge plasti, manjša od 23 nm (srednja vrednost + 3 sigme) na maski; 4. oprema, ki je zasnovana za obdelavo s pomočjo neposrednih metod zapisa in ima obe naslednji značilnosti: a. elektronski žarek z odklonjenim fokusom in b. ima katero koli od naslednjih značilnosti: 1. najmanjša širina žarka je enaka ali manjša od 15 nm ali 2. napaka pri prekrivanju plasti, manjša od 27 nm (srednja vrednost + 3 sigme);“.
Z namenom, da bi čim bolj učinkovito dosegli cilje politike, izkoristili ekonomije obsega in se izognili prekrivanjem med ukrepi, bi moral Sklad biti skladen z drugimi finančnimi programi Unije na področju varnosti in bi jih moral dopolnjevati. Sinergije bi se zlasti morale zagotavljati s Skladom za azil, migracije in vključevanje ter Skladom za integrirano upravljanje meja, ki ga sestavljata Instrument za finančno podporo za upravljanje meja in vizumsko politiko, vzpostavljen z Uredbo (EU) 2021/1148, in Instrument za finančno podporo za opremo za carinske kontrole, vzpostavljen z Uredbo (EU) 2021/1077 Evropskega parlamenta in Sveta (6), ter z drugimi skladi kohezijske politike, zajetimi z Uredbo (EU) 2021/1060 Evropskega parlamenta in Sveta (7),

s tistim delom programa Obzorje Evropa, vzpostavljenim z Uredbo (EU) 2021/695 Evropskega parlamenta in Sveta (8), ki se nanaša na raziskave na področju varnosti, s programom Državljani, enakost, pravice in vrednote, vzpostavljenim z Uredbo (EU) 2021/692 Evropskega parlamenta in Sveta (9), programom Pravosodje, vzpostavljenim z Uredbo (EU) 2021/693 Evropskega parlamenta in Sveta (10), programom Digitalna Evropa, vzpostavljenim z Uredbo (EU) 2021/694 Evropskega parlamenta in Sveta (11) ter Programom InvestEU, vzpostavljenim z Uredbo (EU) 2021/523 Evropskega parlamenta in Sveta (12). Sinergije bi bilo treba iskati zlasti glede varnosti infrastrukture in javnih prostorov, kibernetske varnosti, zaščite žrtev in preprečevanja radikalizacije.
Člen 5

Analiza informacij o stanju na področju azila

1. Agencija zbira in analizira informacije o stanju na področju azila v Uniji in v tretjih državah, če bi to lahko vplivalo na Unijo, vključno z najnovejšimi informacijami o temeljnih vzrokih, tokovih migrantov in beguncev, prisotnosti mladoletnikov brez spremstva, skupni sprejemni zmogljivosti in potrebah po preselitvi tretjih držav ter morebitnih prihodih velikega števila državljanov tretjih držav, ki bi lahko povzročili nesorazmeren pritisk na azilne in sprejemne sisteme držav članic, da se zagotovi pravočasno in zanesljivo obveščanje držav članic ter opredelijo morebitna tveganja za azilne in sprejemne sisteme držav članic.

V namen iz prvega pododstavka tega odstavka Agencija tesno sodeluje z Evropsko agencijo za mejno in obalno stražo in po potrebi upošteva analizo tveganja, ki jo izvede Evropska agencija za mejno in obalno stražo v skladu s členom 29 Uredbe (EU) 2019/1896, da zagotovi najvišjo raven usklajenosti in zbliževanja informacij, ki jih zagotavljata Agencija in Evropska agencija za mejno in obalno stražo.
2.2

Partnerstva za odličnost: različni partnerski projekti ter mreže institucij in izvajalcev izobraževanja in usposabljanja, katerih cilj je spodbujanje odličnosti in okrepljene mednarodne razsežnosti ter razvoj dolgoročnih strategij za izboljšanje kakovosti na sistemski ravni na vseh področjih izobraževanja in usposabljanja, zlasti s skupno razvitimi inovativnimi praksami in pedagogikami, visokimi ravnmi integrirane mobilnosti in močnim poudarkom na interdisciplinarnosti, in sicer: 2.2.1 zveze terciarnih izobraževalnih institucij (Evropske univerze), ki razvijajo skupne dolgoročne strategije za visokokakovostno izobraževanje, raziskave in inovacije ter za storitve za družbo, in sicer na podlagi skupne vizije in skupnih vrednot, visoke ravni mobilnosti in močnega poudarka na interdisciplinarnosti in odprtih študijskih programov, ki združujejo module v različnih državah; 2.2.2 partnerstva izvajalcev poklicnega izobraževanja in usposabljanja (platforme centrov poklicne odličnosti), vključena v lokalne in regionalne strategije za trajnostno rast, inovacije in konkurenčnost, ki si skupaj prizadevajo za visokokakovostne skupne nadnacionalne poklicne programe s poudarkom na izpolnjevanju sedanjih in novih potreb po sektorskih znanjih in spretnostih; 2.2.3 integrirani študijski programi (skupni magistrski študiji Erasmus Mundus) terciarnih izobraževalnih institucij s sedežem v Evropi in drugih državah sveta, ki spodbujajo odličnost terciarnega izobraževanja in internacionalizacijo na svetovni ravni; Ukrep iz točke 2.2 lahko podpira tudi partnerske projekte in zveze za spodbujanje odličnosti na področjih šolskega izobraževanja in izobraževanja odraslih.
Cilje ESRR in Kohezijskega sklada bi bilo treba uresničevati v okviru trajnostnega razvoja ter v okviru spodbujanja cilja Unije o ohranjanju, varstvu in izboljšanju kakovosti okolja, kot je določeno v členu 11 in členu 191(1) PDEU, ob upoštevanju načela „onesnaževalec plača“. Da bi se upošteval pomen boja proti podnebnim spremembam v skladu z zavezami Unije glede izvajanja Pariškega sporazuma o podnebnih spremembah iz leta 2015 po 21. zasedanju Konference pogodbenic, sprejetega na podlagi Okvirne konvencije Združenih narodov o spremembi podnebja, in za doseganje ciljev Združenih narodov za trajnostni razvoj (v nadaljnjem besedilu: cilji ZN za trajnostni razvoj), bosta sklada prispevala k vključevanju podnebnih ukrepov in doseganju skupnega cilja, da bi 30 % proračunskih izdatkov Unije podpiralo podnebne cilje. V ta namen bodo operacije v okviru ESRR predvidoma prispevale 30 % skupnih finančnih sredstev ESRR za podnebne cilje. Operacije v okviru Kohezijskega sklada bodo predvidoma prispevale 37 % skupnih finančnih sredstev Kohezijskega sklada za podnebne cilje. Poleg tega bi morali ukrepi na podlagi te uredbe prispevati k ambiciji, da bi za cilje na področju biotske raznovrstnosti v letu 2024 namenili 7,5 % letne porabe v okviru večletnega finančnega okvira, v letih 2026 in 2027 pa 10 %, ob upoštevanju obstoječih prekrivanj med podnebnimi cilji in cilji na področju biotske raznovrstnosti.

Sklada bi morala podpirati dejavnosti, ki spoštujejo podnebne in okoljske standarde in prednostne naloge Unije ter ne škodujejo bistveno okoljskim ciljem v smislu člena 17 Uredbe (EU) 2020/852 Evropskega parlamenta in Sveta (6), zagotavljajo pa prehod na nizkoogljično gospodarstvo na poti k doseganju podnebne nevtralnosti do leta 2050. ESRR in Kohezijski sklad bi morala upoštevati vsebino celovitih nacionalnih energetskih in podnebnih načrtov, sprejetih v okviru upravljanja energetske unije in podnebnih ukrepov, kot so bili vzpostavljeni z Uredbo (EU) 2018/1999 Evropskega parlamenta in Sveta (7).
(2)

V skladu s členom 182(1), drugi pododstavek, Uredbe (EU) št. 1308/2013 sprožitvene količine uvoza za morebitno uporabo dodatnih uvoznih dajatev za nekatere vrste sadja in zelenjave temeljijo na podatkih o uvozu in podatkih o domači porabi za pretekla tri leta. Na podlagi podatkov, ki so jih uradno sporočile države članice za leta 2018, 2019 in 2020, bi bilo treba sprožitvene količine za nekatere vrste sadja in zelenjave določiti za leti 2022 in 2023.
(9)

Agencija je 30. junija 2021 objavila „Technical Report on the notification of fresh plants of Wolffia arrhiza and Wolffia globosa as a traditional food from a third country pursuant to Article 14 of Regulation (EU) 2015/2283“ (4) („Tehnično poročilo o priglasitvi svežih rastlin Wolffia arrhiza in Wolffia globosa kot tradicionalnega živila iz tretje države v skladu s členom 14 Uredbe (EU) 2015/2283“). Agencija je ugotovila, da razpoložljivi podatki o sestavi in pretekli uporabi svežih rastlin Wolffia arrhiza in Wolffia globosa ter podatki o tradicionalnem živilu, ki se prideluje v pogojih vertikalnega kmetovanja, kot so opisani v priglasitvi, ne vzbujajo pomislekov glede varnosti.
(1)

v tabeli 1 (Odobrena nova živila) se vstavi naslednji vnos: Odobreno novo živilo Pogoji za uporabo novih živil Dodatne posebne zahteve za označevanje Druge zahteve Varstvo podatkov „Prah iz gob, ki vsebuje vitamin D2 Določena kategorija živil Najvišje dovoljene ravni vitamina D2 1. Poimenovanje novega živila pri označevanju živil, ki ga vsebujejo, je ‚z UV žarki obdelan prah iz gob, ki vsebuje vitamin D2‘. 2. Označevanje prehranskih dopolnil, ki vsebujejo prah iz gob, ki vsebuje vitamin D2, vključuje izjavo, da jih dojenčki in otroci, mlajši od 3 let, ne smejo uživati. Odobreno dne 19. decembra 2021. Ta vključitev temelji na pravno zaščitenih znanstvenih dokazih in znanstvenih podatkih, varovanih v skladu s členom 26 Uredbe (EU) 2015/2283. Vložnik: MBio, Monaghan Mushrooms, Tullygony, Tyholland, Co. Monaghan, Irska. V obdobju varstva podatkov je dajanje novega živila prah iz gob, ki vsebuje vitamin D2, na trg v Uniji odobreno le družbi MBio, Monaghan Mushrooms, razen če poznejši vložnik pridobi odobritev za novo živilo brez sklicevanja na pravno zaščitene znanstvene dokaze ali znanstvene podatke, varovane v skladu s členom 26 Uredbe (EU) 2015/2283, ali s privolitvijo družbe MBio, Monaghan Mushrooms. Končni datum obdobja varstva podatkov: 19. december 2026.“ žitni kosmiči za zajtrk 2,1 μg/100 g s kvasom vzhajan kruh in podobno pecivo 2,1 μg/100 g žitni izdelki in testenine ter podobni izdelki 2,1 μg/100 g sadni/zelenjavni sokovi in nektarji 1,1 μg/100 ml (se tržijo kot taki ali se pripravijo po navodilu proizvajalca) mlečni izdelki in mlečnim izdelkom podobni izdelki, razen pijač 2,1 μg/100 g (se tržijo kot taki ali se pripravijo po navodilu proizvajalca) mlečni izdelki in mlečnim izdelkom podobni izdelki kot pijače 1,1 μg/100 ml (se tržijo kot taki ali se pripravijo po navodilu proizvajalca) mleko in mleko v prahu 21,3 μg/100 g (se tržijo kot taki ali se pripravijo po navodilu proizvajalca) mesnim izdelkom podobni izdelki 2,1 μg/100 g juhe 2,1 μg/100 ml (se tržijo kot take ali se pripravijo po navodilu proizvajalca) ekstrudirani zelenjavni prigrizki 2,1 μg/100 g nadomestni obrok za nadzor nad telesno težo 2,1 μg/100 g živila za posebne zdravstvene namene, kot so opredeljena v Uredbi (EU) št. 609/2013, razen živil, namenjenih dojenčkom v skladu s posebnimi prehranskimi zahtevami oseb, ki so jim proizvodi namenjeni prehranska dopolnila, kot so opredeljena v Direktivi 2002/46/ES, razen prehranskih dopolnil za dojenčke in majhne otroke 15 μg vitamina D2/dan
3.

Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za oči.
(3)

Družba DuPont Nutrition & Biosciences ApS (v nadaljnjem besedilu: vložnik) je 1. oktobra 2019 pri Komisiji v skladu s členom 10(1) Uredbe (EU) 2015/2283 vložila vlogo za dajanje 3-fukozillaktoze (v nadaljnjem besedilu: 3-FL), pridobljene z mikrobno fermentacijo z gensko spremenjenim sevom Escherichia coli K12 MG1655, na trg Unije kot novega živila. Vložnik je zahteval, da se 3-FL uporablja kot novo živilo v nearomatiziranih pasteriziranih in nearomatiziranih steriliziranih mlečnih izdelkih (vključno z izdelki, obdelanimi pri ultravisoki temperaturi (UHT)), aromatiziranih in nearomatiziranih fermentiranih izdelkih na osnovi mleka, vključno s toplotno obdelanimi izdelki, žitnih ploščicah, mlečnim izdelkom podobnih izdelkih in brezmlečnih jogurtih, pijačah (aromatiziranih pijačah, energijskih napitkih, napitkih za športnike), začetnih formulah za dojenčke in nadaljevalnih formulah, kot so opredeljene v Uredbi (EU) št. 609/2013 Evropskega parlamenta in Sveta (3), živilih na osnovi predelanih žit in otroški hrani za dojenčke in majhne otroke, kot so opredeljeni v Uredbi (EU) št. 609/2013, popolnih prehranskih nadomestkih za nadzor nad telesno težo, kot so opredeljeni v Uredbi (EU) št. 609/2013, živilih za posebne zdravstvene namene, kot so opredeljena v Uredbi (EU) št. 609/2013, mlečnih napitkih in podobnih proizvodih, namenjenih majhnim otrokom, ter v prehranskih dopolnilih, kot so opredeljena v Direktivi 2002/46/ES Evropskega parlamenta in Sveta (4), namenjenih za splošno populacijo, razen dojenčkov. Med postopkom vložitve vloge se je vložnik strinjal z izključitvijo majhnih otrok (mlajših od treh let) iz področja uporabe vloge za odobritev novega živila v prehranskih dopolnilih. Vložnik je predlagal tudi, da se prehranska dopolnila, ki vsebujejo 3-FL, ne bi smela uporabiti, če se isti dan zaužijejo druga živila z dodano 3-FL.
4b1822i

Evonik Operations GmbH

Bacillus velezensis CECT 5940

Sestava dodatka Pripravek iz Bacillus velezensis CECT 5940 z najnižjo vsebnostjo: —1 × 109 CFU/g dodatka. V trdni obliki.

pitovni purani purani za razplod manj pomembne vrste perutnine za pitanje in za razplod okrasne ptice (razen za razmnoževanje)

–

1 × 109

–

1. V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi. 2. Lahko se uporablja v krmi, ki vsebuje dovoljena kokcidiostatika: diklazuril in natrijev monenzin. 3. Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala.
Člen 2

Uradni organ in inšpekcijski organi

1. Uradni organ Združenega kraljestva iz člena 15(2), drugi pododstavek, Izvedbene uredbe (EU) št. 543/2011, ki je odgovoren za izvajanje preverjanja iz člena 1 te uredbe, je minister za okolje, hrano in podeželje Secretary of State for the Department for Environment, Food & Rural Affairs.

2. Inšpekcijski organi Združenega kraljestva, odgovorni za ustrezno preverjanje v smislu člena 15(2), drugi pododstavek, Izvedbene uredbe (EU) št. 543/2011, so angleški in valižanski inšpektorat za vrtnarstvo Horticulture Marketing Inspectorate for England and Wales, škotska vladna enota za vrtnarstvo in trženje Scottish Government’s Horticulture and Marketing Unit for Scotland ter ministrstvo za kmetijstvo, okolje in podeželje Severne Irske Department of Agriculture, Environment and Rural Affairs for Northern Ireland.
1.

Protimikrobna snov ali skupina protimikrobnih snovi izpolnjuje to merilo, če velja kar koli od naslednjega: (a) za protimikrobno snov ali skupino protimikrobnih snovi, odobreno za uporabo pri živalih, obstajajo znanstveni dokazi, vključno z epidemiološkimi dokazi, kadar je to ustrezno, da: — dejansko pride do pojava, širjenja in prenosa odpornosti proti tej protimikrobni snovi ali skupini protimikrobnih snovi ali do povzročitve navzkrižne odpornosti ali soselekcije odpornosti proti drugim protimikrobnim snovem in — prenos take odpornosti z živalskih virov na ljudi je znaten in povezan z uporabo te protimikrobne snovi ali skupine protimikrobnih snovi pri živalih, ne glede na to, ali do njega pride prek mikroorganizmov, odpornih proti obravnavani protimikrobni snovi ali skupini protimikrobnih snovi, ali s prenosom genov, ki omogočajo odpornost proti obravnavani protimikrobni snovi ali skupini protimikrobnih snovi; (b) za protimikrobno snov ali skupino protimikrobnih snovi, ki ni odobrena za uporabo pri živalih, obstajajo znanstveni dokazi, da: — obstaja možnost pojava, širjenja in prenosa odpornosti proti tej protimikrobni snovi ali skupini protimikrobnih snovi ali možnost povzročitve navzkrižne odpornosti ali soselekcije odpornosti proti drugim protimikrobnim snovem in — ta prenos z živalskih virov na ljudi bi bil verjetno znaten in povezan z uporabo te protimikrobne snovi ali skupine protimikrobnih snovi pri živalih, ne glede na to, ali bi do njega prišlo prek mikroorganizmov, odpornih proti obravnavani protimikrobni snovi ali skupini protimikrobnih snovi, ali s prenosom genov, ki omogočajo odpornost proti obravnavani protimikrobni snovi ali skupini protimikrobnih snovi.
(14)

Rezultati javnega posvetovanja Komisije so pokazali pomembno vlogo nekaterih ročnosti za CHF LIBOR v hipotekarnih pogodbah, zlasti pri enomesečnem, trimesečnem, šestmesečnem in dvanajstmesečnem obdobju ročnosti. Odsotnost jasne in nedvoumne nadomestne obrestne mere v hipotekarnih pogodbah, ki se sklicujejo na CHF LIBOR, bi povzročila pravno negotovost, kar bi lahko vodilo do pravnih sporov in nezmožnosti izvršitve pogodb. Zato je primerno, da Komisija določi zakonsko nadomestitev za navedene štiri ročnosti CHF LIBOR, ki se bo uporabljala v vseh pogodbah in finančnih instrumentih, kot so opredeljeni v Direktivi (EU) 2014/65/EU Evropskega parlamenta in Sveta (3), kar med drugim vključuje varčevalne račune, hipoteke in posojila, vključno s potrošniškimi kreditnimi pogodbami in posojili za mala podjetja, ki jih ureja zakonodaja ene od držav članic in ki ne vsebujejo rezervnih določb ali vsebujejo neustrezne rezervne določbe.